

 REPUBLIKA HRVATSKA

VARAŽDINSKA ŽUPANIJA

GRAD IVANEC

 GRADSKO VIJEĆE

Klasa: 021-05/12-01/1

Urbroj: 2186/012-02/05-12-2

Ivanec, 9. veljače 2012.

**Z A P I S N I K**

**od 9. veljače 2012. godine**

sastavljen na 25. sjednici Gradskog vijeća Grada Ivanca održanoj u Gradskoj vijećnici, Trg hrvatskih ivanovaca 9b.

Započeto u 17.30 sati.

Zapisnik vodi: Snježana Canjuga.

Nazočni su bili: Čedomir Bračko, Marijan Bencek, Ljubica Friščić, Miljenko Grudiček, Ivan Habunek, Stjepan Hudoletnjak, Zdravko Križek, Katica Levanić, Dragutin Lukavečki, Dražen Piskač, Danica Prašnjak, Ivan Sedlar, Goran Slavinec, Nikolina Vlahek Canjuga, Daniel Vlaisavljević, Mirko Žimbrek.

Izostanak je opravdao: Vladimir Lacković i Dragutin Mostečak.

Opravdano je odsutan: Tihomir Šavorić.

Osim vijećnika nazočni su bili: Milorad Batinić – gradonačelnik, Branko Putarek – zamjenik gradonačelnika, Marina Držaić, Ljiljana Risek, Maja Darabuš, Stanko Rožman, Mario Ferić – Upravni odjeli Grada Ivanca i Ured Grada, Lana Labaš – Poslovna zona Ivanec d.o.o., Mladen Stanko – Ivkom d.d. Ivanec, Tajana Daraboš - novinarka Radio Ivanca d.o.o.

Sjednicu vodi Čedomir Bračko – predsjednik Gradskog vijeća, pozdravlja sve nazočne, konstatira da je nazočno 16 vijećnika te da će se donositi pravovaljane odluke.

Za sjednicu predlaže dnevni red primljen uz poziv, s obzirom da predlagatelj niti nazočni nemaju prijedloga za izmjenom ili dopunom istog.

Jednoglasno, sa 16 glasova „za“, usvojen je sljedeći

## D N E V N I R E D

**Aktualni sat**

1. **Usvajanje Zapisnika s 24. sjednice Gradskog vijeća održane 22. prosinca 2011. godine**
2. **Donošenje Analize stanja sustava zaštite i spašavanja na području Grada Ivanca za 2011. godinu**
3. **Usvajanje Smjernica za organizaciju i razvoj sustava zaštite i spašavanja na području Grada Ivanca za 2012. godinu**
4. **Donošenje Odluke o raspoređivanju sredstava za redovito financiranje političkih stranaka za 2012. godinu**
5. **Donošenje Odluke o ukidanju svojstva javnog dobra na kčbr. 831/2, k.o. Ivanec**
6. **Donošenje Odluke o ukidanju svojstva javnog dobra**
7. **Izvješće gradonačelnika o preraspodjeli sredstava planiranih u Proračunu Grada Ivanca za 2011. godinu**
8. **Izvješće o radu Fundacije Pro Vitae – Za život za razdoblje od 16.09.2010. – 31.12.2011. godine**
9. **Izvješće o obavljenoj reviziji poslovanja Poslovne zone Ivanec d.o.o. za razdoblje od 2008. do 30. rujna 2011. godine**

**AKTUALNI SAT**

Vijećnik Miljenko Grudiček pita, s obzirom da je već ranije od strane Dobrovoljnog vatrogasnog društva Radovan upućena zamolba gradonačelniku za održavanje sastanka s predstavnicima Društva na temu zaštite i spašavanja, kada će se održati sastanak.

Gradonačelnik je odgovorio vijećniku da se trebaju stvoriti određeni preduvjeti, kako bi se navedeni sastanak mogao održati.

Više nije bilo pitanja niti prijedloga vijećnika pa predsjednik zaključuje aktualni sat.

**TOČKA 1.**

**Usvajanje Zapisnika s 24. sjednice Gradskog vijeća održane**

 **22. prosinca 2011. godine**

Bez primjedaba, jednoglasno sa 16 glasova „za“ usvojen je Zapisnik s 24. sjednice Gradskog vijeća održane 22. prosinca 2011. godine.

**TOČKA 2.**

**Donošenje Analize stanja sustava zaštite i spašavanja na području Grada Ivanca za 2011. godinu**

Uvodno obrazloženje podnijela je Marina Držaić – pročelnica Upravnog odjela za opće poslove i društvene djelatnosti, u kojem upoznaje nazočne da je donošenje Analize stanja sustava zaštite i spašavanja na području Grada Ivanca za 2011. godinu obveza Gradskog vijeća koja se temelji na Zakonu o zaštiti i spašavanju. Analiza sadrži pregled aktivnosti tijekom 2011. godine na području sustava zaštite i spašavanja - izrađene su određene karte; održana je sjednica Stožera zaštite i spašavanja na kojoj su članovi upoznati s aktivnostima te Planom zaštite i spašavanja i Procjenom ugroženosti; osnovan je Tim Civilne zaštite koji broji 51 pripadnika; imenovana je osoba koja je voditelj skloništa u Ivancu; navedene su i aktivnosti Gradskog društva Crvenog križa Ivanec, Hrvatske gorske službe spašavanja, Zavoda za javno zdravstvo Varaždinske županije i Doma zdravlja Varaždinske županije. Analiza vatrogastva izvršena je temeljem podataka dobivenih od Vatrogasne zajednice, glede kadrovske popunjenosti i opreme. Cilj je unapređenje sposobnosti pojedinih službi uz osiguravanje sredstva za njihovo opremanje.

Bez rasprave, jednoglasno sa 16 glasova „za“ donijeta je Analiza stanja sustava zaštite i spašavanja na području Grada Ivanca za 2011. godinu, koja je u prilogu ovog Zapisnika i njegov je sastavni dio.

**TOČKA 3.**

**Usvajanje Smjernica za organizaciju i razvoj sustava zaštite i spašavanja na području Grada Ivanca za 2012. godinu**

Uvodno obrazloženje podnijela je Marina Držaić – pročelnica Upravnog odjela za opće poslove i društvene djelatnosti.

Smjernice za organizaciju i razvoj sustava zaštite i spašavanja na području Grada Ivanca za 2012. godinu također se temelje na Zakona o zaštiti i spašavanju, Pravilniku te podzakonskim aktima. Utvrđene su aktivnosti i rokovi za provođenje tih aktivnosti. Potrebno je izvršiti izmjene i dopune Procjene ugroženosti stanovništva, izraditi novi Plan zaštite i spašavanja, te također donijeti i Plan zaštite od požara – kao najznačajnije aktivnosti tijekom 2012. godine te aktivnosti Stožera zaštite i spašavanja, Zapovjedništva Civilne zaštite, Vatrogasnog zapovjedništva kao i udruge građana od značaja za zaštitu i spašavanje. U Smjernicama je naglasak na sustav uzbunjivanja građana, jer se smatra, a isto je i Stožer na sjednici zaključio, da je potrebno stanovništvo pobliže upoznati s planovima zaštite i spašavanja te ih educirati, na način da kod ažuriranja Plana i Procjene dijelovi koji se odnose na postupanje stanovništva budu dostupni na web stranicama, organizacijom tribina, edukacijom – kako djelovati u pojedinim situacijama. Smjernice Grada Ivanca ugrađuju se u Smjernice Varaždinske županije.

Čedomir Bračko: Ranijih je godina edukacija i osposobljavanje građana bilo organizirano, čime je veliki broj ljudi po mjesnim odborima i poduzećima bio obučen, pa se nije toliko trebalo oslanjati na specijalizirane postrojbe. Građani doprinose u velikoj mjeri svojoj sigurnosti na način da odrađuju svoje obveze koje proizlaze iz raznih komunalnih odluka, a koje su donijete radi njihove sigurnosti.

Miljenko Grudiček: vezano na točku 4. - vatrogastvo – iznosi činjenicu da smo specifična sredina jer na našem području udaljenost od središnjeg DVD-a Ivanec je tolika da je potrebno imati 2 središnja društva, a to su Radovan i Ivanec. Što se tiče spremnosti i brzog djelovanja DVD-a u Radovanu kadrovska struktura je spremna za djelovanje, ali najveći problem je navalno vatrogasno vozilo staro 32 godine, od 1800 l vode na kotačima, a inspekcijskim nadzorom određeno da mora biti min. 4000 l vode na kotačima. U skladu s Procjenom požarne ugroženosti iz redovnih sredstava za vatrogasnu djelatnost u DVD-u Radovan nabavili su vatrogasni kombi te napravili garažu za isti. Predlaže da se u stavci za poboljšanje spremnosti nadoda nabava adekvatnog novog navalnog vozila, s obzirom da DVD Radovan nije u mogućnosti sam financirati nabavu. Moli pojašnjenje točke 9. financiranje sustava zaštite i spašavanja – visina sredstva za vatrogastvo te ako ide donacija za nabavku kapitalne opreme, što pripada po zakonu, da li se to tretira kao donacija. Sredstva predviđena za redovnu djelatnost u vatrogastvu za 2012. su manja u odnosu na 2011. godinu. – zašto?

Pročelnica Upravnog odjela za proračun i financije Maja Darabuš iznosi podatak da su sredstva za redovnu djelatnost vatrogastva prošle godine iznosila 525.000,00 kuna ukupno, a ove, 2012. godine, to je iznos od 433.520,00 kuna. Svake godine baza je drugačija, prema izvršenju proračuna, a s obzirom da su prihodi pali, sredstva su smanjena, odnosno izvršenje za 2010. manje je nego za 2009. godinu. Prošle godine raspodjela sredstva je također rađena na isti način, odnosno po Zakonu o vatrogastvu – dio koji se odnosi na financiranje i izdvajanje iz proračuna jedinica lokalne samouprave govori da određeni postoci koji se moraju izdvajati za vatrogastvo, osim redovne djelatnosti obuhvaćaju i kapitalne nabavke. To se nije mijenjalo već godinama.

Marina Držaić: Grad Ivanec imao je kontrolu vatrogasne inspekcije za izdvajanje iz proračuna za vatrogastvo unatrag više godina. Zapisnik o nadzoru postoji i primjedaba inspekcije na taj nadzor nije bilo, što znači da Grad Ivanec iz proračuna za vatrogastva izdvaja sredstva sukladno Zakonu.

Milorad Batinić: Bili bi zadovoljniji da izdvajanja za vatrogastvo budu veća. Međutim, u troškovima pojedinih DVD-a ima puno neracionalnosti, neracionalno raspolažu s postojećim voznim parkom (preko 60% viška). Očekujem od Vatrogasne zajednice Grada Ivanca da se uključi prijedlozima i smjernicama za izradu novog Plana zaštite od požara. Treba obnavljati opremu. S ciljem racionalnosti i funkcionalnosti krenuti kroz novi Plan zaštite od požara i DVD-ima mora biti jasno kad se uključi analiza vozila – održavanje, intervencije, iz racionalnosti novog plana zaštite od požara doći do funkcionalnosti.

Stjepan Hudoletnjak: Postavlja pitanje u svezi efikasnosti kadrova, odnosno mobilizacije u DVD-u Radovan, u slučaju potrebe, s obzirom da su ljudi u radnom odnosu.

Miljenko Grudiček: Konkretno, nedavni požar u Lovrečanu – DVD Radovan izašao je na intervenciju u roku od 8 minuta od poziva, što je zadovoljavajuće vrijeme.

Nakon rasprave, jednoglasno sa 16 glasova „za“, usvojene su Smjernice za organizaciju i razvoj sustava zaštite i spašavanja na području Grada Ivanca za 2012. godinu, koje su u prilogu ovog Zapisnika i njegov su sastavni dio.

**TOČKA 4.**

**Donošenje Odluke o raspoređivanju sredstava za redovito financiranje političkih stranaka za 2012. godinu**

Bez rasprave, jednoglasno sa 16 glasova „za“ donijeta je Odluka o raspoređivanju sredstava za redovito financiranje političkih stranaka za 2012. godinu, koja je u prilogu ovog Zapisnika i njegov je sastavni dio.

**TOČKA 5.**

**Donošenje Odluke o ukidanju svojstva javnog dobra**

**na kčbr. 831/2, k.o. Ivanec**

Uvodno obrazloženje podnijela je Marina Držaić: Nekretnine koje su upisane u popis I javnih dobara, s njima se ne može raspolagati osim ih koristiti i održavati sukladno Zakonu. Na novoizgrađenoj spojnoj cesti u Ivancu, Ulica M. Maleza – R. Rajtera potrebno je urediti imovinsko pravne odnose. Na dijelu nekretnine 2246/4, u naravi kanal Bistrica sada je izgrađena cesta. Grad Ivanec je od Hrvatskih voda pribavio mišljenje i suglasnost kojim se navodi da je dio nekretnine prije izgradnje predstavljao dio potoka Bistrice, a sada u naravi predstavlja izgrađenu ulicu, dok je potom pomaknut sjevernije na nekretnine koje su vlasništvo Grada Ivanca. S obzirom na navedeno potrebno je ukinuti svojstvo javnog dobra na kčbr, 831/2, upisane u POPIS I, kako bi istu Grad Ivanec u postupcima zamjene za kčbr. 226/4, s RH mogao prenijetu u vlasništvo Republika Hrvatska, javnog vodno dobro pod upravljanjem Hrvatskih voda ta nekretnina upisana javno vodno dobro.

Bez rasprave, jednoglasno sa 16 glasova „za“ donijeta je

**O D L U K U**

Članak 1.

 Ovom Odlukom utvrđuje se ukidanje svojstva javnog dobra na nekretnini označenoj kao kčbr. 831/2, k.o. Ivanec, u površini od 36 m², upisana u POPIS I za k.o. Ivanec, kao javno dobro.

Članak 2.

 Utvrđuje se da se nekretnine iz članka 1. ove Odluke isključuju iz opće uporabe.

Članak 3.

 Temeljem ove Odluke Općinski sud u Varaždinu, Stalna služba u Ivancu, Zemljišno-knjižni odjel izvršit će brisanje statusa javnog dobra na nekretnini navedenoj u članku 1. ove Odluke, te će izvršiti upis prava vlasništva u korist: Grad Ivanec, Ivanec, Trg hrvatskih ivanovaca 9b; OIB 84121580205.

Članak 4.

 Ova Odluka stupa na snagu danom donošenja i objavljuje se u Službenom vjesniku Varaždinske županije

**TOČKA 6.**

**Donošenje Odluke o ukidanju svojstva javnog dobra**

Uvodno obrazloženje podnijela je Marina Držaić.

Nekretnine pobrojene u Odluci, upisane u POPIS I, kao javno dobro, nalaze se u Industrijskoj zoni Grada Ivanca , a unutar kruga tvrtke Drvodjelac“ d.o.o. Ivanec, na istima su izgrađene proizvodne građevine (sušare) te su smatrane vlasništvom tvrtke Drvodjelac. S obzirom na tvrtka vodi postupke sređenija imovine, uvidjelo se da navedene nekretnine imaju status javnog dobra, a da iste faktično ne predstavljaju javno dobro, s obzirom da se nalaze u posjedu tvrtke. Kako bi Grad Ivanec mogao raspolagati navedenim nekretnina, potrebno je na istima ukinuti status javnog dobra i prenijeti ih u vlasništvo Grada Ivanca.

Jednoglasno, sa 16 glasova „za“ donijeta je

**O D L U K U**

Članak 1.

 Ovom Odlukom određuje se ukidanje svojstva javnog dobra na nekretninama označenim kao:

* kčbr. 206/2, Ulica Petra Preradovića, k.o. Ivanec, u površini od 3 m²,
* kčbr. 207/2, Ulica Petra Preradovića, k.o. Ivanec, u površini od 309 m²,
* kčbr. 208/3, Ulica Petra Preradovića, k.o. Ivanec, u površini od 355 m²
* kčbr. 209/3, Ulica Petra Preradovića, k.o. Ivanec, u površini od 431 m²,
* kčbr. 210/3, Ulica Petra Preradovića, k.o. Ivanec, u površini od 115 m², upisane u POPIS I za k.o. Ivanec, kao javno dobro.

Članak 2.

 Utvrđuje se da se nekretnine iz članka 1. ove Odluke ne koriste kao javno dobro, već se u naravi na tim površinama nalaze izgrađene proizvodne građevine, te se iste isključuju iz opće uporabe.

Članak 3.

 Temeljem ove Odluke Općinski sud u Varaždinu, Stalna služba u Ivancu, Zemljišno-knjižni odjel izvršit će brisanje statusa javnog dobra na nekretninama navedenim u članku 1. ove Odluke, te će izvršiti upis prava vlasništva u korist: Grad Ivanec, Ivanec, Trg hrvatskih ivanovaca 9b; OIB 84121580205.

Članak 4.

 Ova Odluka stupa na snagu danom donošenja i objavljuje se u Službenom vjesniku Varaždinske županije

**TOČKA 7.**

**Izvješće gradonačelnika o preraspodjeli sredstava planiranih u Proračunu Grada Ivanca za 2011. godinu**

Obrazloženje uz ovu točku dnevnog reda podnijela je Maja Darabuš – pročelnica Upravnog odjela za proračun i financije U Odluci o izvršavanju proračuna, a sukladno Zakonu o proračunu, predviđena je mogućnost da gradonačelnik može preraspodijeliti sredstva proračuna, a na prijedlog pročelnika Upravnih odjela. Krajem 2011. godine svaki pročelnik, u svom dijelu proračuna, uočili su da će neke proračunske stavke ostati neutrošene, a na nekim proračunskim stavkama je nedostajalo sredstava. Dostavljeni je prijedlog od strane pročelnika Upravnih odjela, a Upravni odjel za proračun i financije se očitovao da su prijedlozi opravdani i gradonačelniku je predloženo da donese zaključak o preraspodjeli tih sredstava. Zahtjev za preraspodjelu dobili smo i od proračunskog korisnika Dječjeg vrtića „Ivančice“ Ivanec. Sukladno tome, zaključak je donesen, dostavljen je u prilogu te je gradonačelnik izvijestio o učinjenom. Ukupan iznos proračuna će ostati nepromijenjen jer ga ne smijemo mijenjati, a stvarna realizacija biti će vidljiva prilikom razmatranja godišnjeg obračuna proračuna za 2011. godinu.

Izvješće gradonačelnika o preraspodjeli sredstava planiranih u Proračunu Grada Ivanca za 2011. godinu primljeno je znanje.

**TOČKA 8.**

**Izvješće o radu Fundacije Pro Vitae – Za život za razdoblje od 16.09.2010. – 31.12.2011. godine**

Predsjednik Vijeća ispričao je gđu. Jasenku Friščić – predsjednicu Upravnog vijeća fundacije, koja zbog bolesti nije nazočna sjednici, te ujedno moli članove Gradskog vijeća da uplatom 50,00 kuna na račun Fundacije potpomognu rad iste.

Gradsko vijeće primilo je na znanje Izvješće o radu Fundacije Pro Vitae – Za život za razdoblje od 16.09.2010. – 31.12.2011. godine.

**TOČKA 9.**

**Izvješće o obavljenoj reviziji poslovanja Poslovne zone Ivanec d.o.o. za razdoblje od 2008. do 30. rujna 2011. godine**

Milorad Batinić izvješćuje nazočne da s obzirom da Državna reviziji nije imala u najavi kontrolu poslovanja tvrtke Poslovna zona, pozvali smo revizorsku kuću u kontrolu poslovanja tvrtke od početka njena rada 2008. do 30. rujna 2011. godine.

Lana Labaš – direktorica tvrtke Poslovna zona Ivanec d.o.o.: Za reviziju poslovanja tvrtke odlučili smo se za tvrtku Revidicom Varaždin, koja radi dosta revizija, a istu smo koristili u savjetovanju kod osnivanja tvrtke Poslovna zona. Revizija je bila opsežna, kontrolirali su odnose između Grada i tvrtke, račune gubitka i dobiti, bilance i prateća izvješća, kreditne obaveze prema bankama, dobavljačima te drugim financijskim institucijama. Nalaz revizije poslovanja tvrtke je pozitivan, a financijski izvještaji tvrtke u skladu su s Hrvatskim standardima financijskog izvještavanja.

Nitko se nije javio za raspravu.

Izvješće o obavljenoj reviziji poslovanja Poslovne zone Ivanec d.o.o. za razdoblje od 2008. do 30. rujna 2011. godine primljeno je na znanje.

Sve točke dnevnog reda su obrađene i predsjednik proglašava sjednicu zaključenom.

Predsjednik Vijeća poziva vijećnike da se uključe u nedjelju u 14.00 sati ispred Gradske vijećnice u podjelu krafni djeci i građanima na Ivonjskom fašniku, čiji je organizator Grad Ivanec.

Dovršeno u 18,07 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

 Čedomir Bračko